ระเบียบวาระการประชุม

ครั้งที่ 1/2565

วันจันทร์ที่ 28 พฤศจิกายน 2565 เวลา 09.00 – 12.30 น.

การประชุมวางแผนเพื่อสร้างความมั่นทางอาหาร ตำบลเกาะลันตาน้อย

ชุมชนต้นแบบ “กินดี อยู่ดีที่บ้านหลังสอด”

ณ ห้องประชุมที่ว่าการอำเภอเกาะลันตา ตำบลเกาะลันตาน้อย อำเภอเกาะลันตา จังหวัดกระบี่

วาระที่ 1 เรื่องแจ้งให้ที่ประชุมทราบ

* 1. เรื่องที่ประธานแจ้งให้ที่ประชุมทราบ

นายนพรัตน์ ศรีพรหม นายอำเภอเกาะลันตา แนะนำตัวเอง และให้ผู้เข้าร่วมประชุมได้แนะนำตัวเอง และให้ข้อมูลการทำงานเชื่อมโยง ในพื้นที่เกาะลันตาในทุกมิติ การเข้ามาทำงานของ สนส.ม.อ. โดยการสนับสนุนของ สสส. จะช่วยเสริมการพัฒนาในพื้นที่ให้ดียิ่งขึ้น โดยเฉพาะในพื้นที่ตำบลเกาะลันตาน้อย ที่มีความโดดเด่น มีพื้นที่ทางการเกษตรที่สำคัญ มีการทำประมงที่มีทรัพยากรทางทะเล การเตรียมความพร้อมในการรับมือกับความปลี่ยนแปลงโดยเฉพาะสะพานข้ามเกาะลันตาช่วงที่ 2 จะเกิดขึ้นในเร็ว ๆ นี้ คนในชุมชนจะต้องเตรียมความพร้อม และสำคัญคือ การดูแลทรัพยากรในพื้นที่ และให้เห็นความสำคัญของฐานทรัพยากร แหล่งผลิตอาหารที่สำคัญ และมีเสน่ห์ สามารถจัดทำให้เป็นแหล่งท่องเที่ยวในชุมชนได้ ในวันนี้ จะได้มารู้จักกัน และค้นหาข้อมูลด้วยกัน และออกแบบด้วยกันในการจัดทำกิจกรรม โครงการ โดยทาง สนส.ม.อ. จะรวบรวมข้อมูล และมาช่วยเราในการทำกิจกรรม โครงการ และผลที่ได้จะนำสู่การทำข้อตกลงร่วมกัน หรือนำสู่การจัดทำแผน ยุทธศาสตร์การพัฒนาของ องค์กรปกครองส่วนท้องถิ่น คือ อบต.เกาะลันตาน้อย ได้ต่อไป ทั้งนี้ ทางอำเภอเกาะลันตาก็ยินดีให้ความร่วมมือ และสนับสนุนอย่างเต็มที่

วาระที่ 2 ครู กศน. นำเสนอบริบทภาพรวมของความเป็นเกาะลันตาน้อย และบ้านหลังสอด ต.เกาะลันตาน้อย

ครูสมจิต รื่นเริง และครูสุพัตรา ละงู ได้นำเสนอบริบทของความเป็นเกาะลันตาน้อย ผ่านคลิปวีดิโอ และชี้แจงการทำงานของ กศน.เกาะลันตาน้อย ที่สนับสนุนชุมชนในพื้นที่ตำบลศาลาน้อยทั้งในการเรียนการสอน และการเสริมทักษะความรู้ในด้านการเกษตร การท่องเที่ยว การผลิตผลิตภัณฑ์ เพื่อส่งเสริมด้านอาชีพ

วาระที่ 3 นักวิชาการ จาก สถาบันนโยบายสาธารณะมหาวิทยาลัยสงขลานครินทร์ นำเสนอวัตถุประสงค์ และแนวทางการดำเนินงาน

นักวิชาการ สนส.ม.อ.ผู้ขับเคลื่อนประเด็นในพื้นที่ ดร.ฐิติชญาน์ บุญโสม และนายประวิช ขุนนิคม นำเสนอ วัตถุประสงค์การดำเนินงาน เชื่อมโยงจากงาน “ศาลาด่านโมเดล” มาสู่การสร้างความมั่นคงทางอาหารในตำบลเกาะลันตาน้อย โดยค้นหาชุมชนต้นแบบ เพื่อจัดทำเป็นพื้นที่ดำเนินงาน และได้ให้ข้อมูลการดำเนินงานของ สนส.ม.อ.ทั้งภาคใต้ ภายใต้งาน ภาคใต้แห่งความสุข ความมั่นคงทางมนุษย์ ความมั่นคงทางทรัพยากรธรรมชาติ ความมั่นคงทางสุขภาพ และความมั่นคงทางอาหาร และควบคู่กับการประเมินผล และการสื่อสารสาธารณะ

และได้แลกเปลี่ยนความคิดเห็นร่วมกับผู้เข้าร่วมประชุมที่มาจากหลากหลาย ไม่ว่าจะเป็นแกนนำจากท้องถิ่น รองนายกองค์การบริหารส่วนตำบลเกาะลันตาน้อย ท้องที่ เป็นกำนัน/ผู้ใหญ่บ้าน จากตำบลเกาะลันตาน้อย ครูภูมิปัญญาทางการเกษตร อสม. ผู้นำศาสนา ครู กศน. ครูโรงเรียนประถมในพื้นที่ หัวหน้าเขตห้ามล่าสัตว์ป่าทุ่งทะเล เกษตรอำเภอเกาะลันตา นักพัฒนาชุมชน ตัวแทนภาคเอกชน สมาคมธุรกิจการท่องเที่ยวเกาะลันตา เจ้าหน้าที่จากอุทยานแห่งชาติหมู่เกาะลันตา

วาระที่ 4 เรื่องเพื่อพิจารณาจัดตั้งคณะทำงานหลัก

นายอำเภอเกาะลันตา ได้มอบหมายให้ครูสมจิต รื่นเริง เป็นผู้รวบรวมรายชื่อผู้ที่จะเป็นคณะทำงานหลัก เพื่อนำส่งให้นายอำเภอเกาะลันตา ประกาศเป็นคำสั่งต่อไป โดยคณะทำงาน พิจารณาในเบื้องต้น ประกอบด้วย อบต.เกาะลันตาน้อย กศน.เกาะลันตาน้อย แกนนำจากชุมชนบ้านหลังสอด เกษตรอำเภอเกาะลันตา และอื่น ๆ .

วาระที่ 5 เรื่องอื่น ๆ

ตัวแทนจากแต่ละองค์กร/หน่วยงานได้นำเสนอ ความเป็นเกาะลันตาน้อย และชุมชนในพื้นที่ ที่มีความโดดเด่น ไม่ว่าจะเป็นด้านการเกษตร มียางพารา ปาล์มน้ำมัน นาข้าว แตงโม พืชผัก มีการรวมตัวเป็นวิสาหกิจชุมชนนาข้าว และข้อเสนอแนะในการจัดทำผลิตภัณฑ์สินค้าชุมชน การท่องเที่ยวโดยชุมชน การจัดเส้นทางการท่องเที่ยว ที่เชื่อมโยงตั้งแต่การท่องเที่ยวเชิงนิเวศ การท่องเที่ยวโดยชุมชน เส้นทางธรรมชาติ วัฒนธรรมบ้านโบราณ เรื่องราวประวัติศาสตร์ และเชื่อมโยงไปถึงการท่องเที่ยวในเขตห้ามล่าสัตว์ป่าทุ่งทะเล ที่มีระบบนิเวศที่หลากหลาย

สรุปผลการประชุม และนัดหมายเพื่อดำเนินงานในลำดับต่อไป

ประธานในการประชุม ได้มอบหมายให้ ครูสมจิต รื่นเริง รวบรวมข้อมูลบริบทพื้นที่ และข้อมูลด้านต่าง ๆ ของตำบลเกาะลันตาน้อย ให้นักวิชาการได้วิเคราะห์ และวางแผนเพื่อดำเนินงานต่อไป

นักวิชาการ ได้ชี้แจงแนวทางการดำเนินงาน หลังจากนี้คือการรวบรวมข้อมูลเชิงลึกในทุกมิติ และนำมา

วิเคราะห์ จัดเวทีคืนข้อมูล และระดมความคิดเพื่อค้นหาประเด็น การปฏิบัติงาน พื้นที่ต้นแบบในการดำเนินงาน ให้เกิดข้อตกลง หรือแผนยุทธศาสตร์สู่งานขององค์กรปกครองส่วนท้องถิ่น คือ อบต.เกาะลันตาน้อย หรือ หน่วยงานที่เหมาะสม ในการขับเคลื่อนงานต่อไป